
Projekteerimistingimuste määramine

(Joala tn 3e garaažihoone osaline rekonstrueerimine)

1. ASJAOLUD JA MENETLUSE KÄIK

17.06.2009.a Garaažiühistu VEETLEV, registrikood 80105256, asukoht Joala tn 3-28, Narva linn, keda esindab juhatuse liige Sergei Kotov, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Joala tn 3e garaažihoone osaliseks rekonstrueerimiseks koos põlenud garaažiboksi taastamisega. Narva linnas Joala tn 3e asuv kinnistu, katastritunnusega 51105:004:0104, pindalaga 177,0 m2, kuulub garaažiühistule VEETLEV vastavalt väljavõttele kinnistusraamatust.
2. ÕIGUSLIKUD ALUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused Joala tn 3e garaažihoone osalise rekonstrueerimise ehitusprojekti koostamiseks järgnevalt:                   

	3.1.1. ÜLDANDMED



	3.1.1.1  Tellija

	Garaažiühistu VEETLEV, registrikood 80105256

Joala tn 3-28, 20103 Narva 

	3.1.1.2 Asukoht, 
             algandmed                                         
	Narva linn, Joala tn 3e
Hoone ehitisregistri kood 118009423
Maakasutuse sihtotstarve: elamumaa

	3.1.1.3  Käesolevad projekteerimistingimused on kehtivad kuni 14.07.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 17.06.2009.a taotlus nr 1495/1-12, Sergei Kotov;
3.1.1.4.2 Ehitusseadus1, Asjaõigusseadus, Narva linna  ehitusmäärus;
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Joala tn 3e garaažihoone osaline rekonstrueerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-4:2005 „Tööstus- ja laohoonete ning garaažide tuleohutus”;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu 30.11.2006.a kinnitatud  määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3    Projekt (selle osad) peab olema koostatud või kontrollitud käesoleva Ehitusseaduse §-s 47 nimetatud projekteerimises pädeva vastutava spetsialisti poolt.

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Narva Linnavalitsuse korraldus projekteerimistingimuste kinnitamise kohta lisada ehitusprojekti kausta lisana.
3.3.7    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.8    Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.9    Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Lubatud on garaažihoone rekonstrueerimine koos põlenud garaažiboksi taastamisega ilma hoone laiendamiseta. Mitte ületada Joala tn 3e garaaži ehitusjoont.
3.4.2 Taastatav garaažiboks peab olema arhitektuurses kooskõlas olemasoleva hoonestusega.
3.4.3 Garaažiboksi katuse kalle: vastavalt Joala tn 3e garaažihoone katuse kaldele.
3.4.4 Garaažiboksi maksimaalne kõrgus: ühtlustada Joala tn 3e garaažihoone kõrgusega.
3.4.5 Lubatud on raudbetoonist garaažiboksi paigaldamine koos välisviimistlusega. 
3.4.6 Lubatud välisviimistlus: krohvitud pind.

3.4.7 Konstruktiivne projektiosa: esitada põhielementide paiknemise joonised, lõiked ja põhilised sõlmed, materjalide ja põhielementide spetsifikatsioon, nõuded materjalide tugevusele, kestvusele ning pindade kvaliteedile jne.

3.4.8 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.9 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.10 Asendiplaan esitada krundi geodeetilise mõõdistuse alusel. Näidata rekonstrueeritava ehitise mõõtmed, kaugused lähimate piiride ja ehitisteni, olemasolevad ehitised, liiklusskeem, juurdepääs avalikult kasutatavale teele, sisse-ja väljasõit krundilt. Määratleda pinnakatted. Asendiplaanil esitada tabel: „Ehitiste eksplikatsioon”.

3.4.11 Värvivaated esitada mõõtkavas 1:50. Vaadetel näidata projekteeritava ala piirid, vaadete suunad ja tähistused. Väravate värvitoonid esitada RAL kataloogi järgi.

3.4.12 Projekti koosseisus esitada garaažihoone inventeerimisjoonised (plaan, hoone püstlõige).
	3.5  INSENERTEHNILISED ERITINGIMUSED



3.5.1 Vajadusel esitada insener-tehniline projektlahendus elektrivarustusele. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




Enne projekteerimise algust tuleb läbi viia garaažihoone tarindite seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
	3.7 KOOSKÕLASTUSED




3.7.1  Ida-Eesti Päästekeskuse Narva Keskkomando.

3.7.2  Joala tn 3 kinnistu kaasomanikud.
3.7.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

